Sääre (Hiiumaa)

Sääre on küla Hiiumaa valla idaosas Sääre ninal. Kuni 2017. aasta Eesti omavalitsuste haldusreformini kuulus küla Pühalepa valda.

Sääre piirneb põhjas Suuresadama, läänes Kõlunõmme, edelas Pühalepa-Harju ja lõunas Kuri külaga.

Nimi
Kohanimi tuletub sõnast säär (neem, madalik, leetseljak).  Kohanime on esmamainitud 1565 kujul Särle by ja 1726 Sehrell.

Loodus
Külas asub Rannakodu järv.

Elanike arv
Külas elas 2011. aasta rahvaloenduse andmetel 35 inimest. Neist 34 olid eestlased.
 Elanike arv  Aasta56  195946  197057  197949  198926  200035  201135 202032 2021

Talud 

Sääre ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Allika  Aro 2  Haraka  Laid 3  Hindre-Laasi  Känd 4  Kadaka  Karo, Ork 5  Kreisi  Sarrapu 6 Kärra   Ala 7  Lepiku  Takking 8  Matse  Kuuskor, Maddisson 9  Männamaa  Kokla 10  Nuudi  Viina 11  Nuudi-Jürna  Alber, Kiin 12   Pärdi  Kaev, Nurk 13  Ranna  Mäenukk, Soonik 14  Simuna  Havi, Känd 15  Suku  Liin 16 Tooma   Laupä, Vannas 17 Uue-Suku   Siig, Salmistu 18  Vanahindre  Sülluste

Ajalugu
Sääre kuulus ajalooliselt Vaemla mõisa ja Hiiu-Suuremõisa mõisa alla. Läänemaa 1725–1726 adramaarevisjoni alusel olid küla talunikud Sehrell Hans, Sehrell Pawell, Sehrell Andres ja Sehrell Thomas.

1835 oli külas 7 talu ja elanikud said omale perekonnanimedeks nimed: Aamisepp (Hamisep), Hammer, Hani, Hari (Harry), Hers, Hoppi, Kurba, Naber, Niinepuu, Nurk, Pargo, Pügal, Sarapuu (Sarrapu), Suitso, Sukku (Sukko), Tihane (Tihhane), Tikkerpuu, Tui ja Viherpuu (Wihherpu). Suuremõisa mõis, Pühalepa kihelkonna perekonnanimede panemise raamat 1835. Rahvusarhiiv RA,EAA.1864.2.VIII-198

Taristu
Läbi küla kulgevad Tempa–Suuresadama tee ja Partsi–Kuri tee. Tempa teelt saavad alguse Sääre tee ja Madise tee.

Vaata ka
Eesti külade loend

Viited

Kategooria:Hiiumaa valla külad